钦定古今图书集成/明伦汇编/官常典/第318卷 > 盛以弘
## 钦定古今图书集成/明伦汇编/官常典/第318卷 > 盛以弘

按《明外史孙慎行传》：“盛以弘字子宽，潼关卫人。父讷，
字敏叔。讷父德世职指挥也，讨洛南盗，战死。讷号泣
请于当事，水浆不入口者数日，为发兵讨斩之。久之，
举隆庆五年进士。由庶吉士累官吏部右侍郎，与尚
书陈有年、左侍郎赵参鲁共釐铨政。母忧归，以笃孝
闻。卒赠礼部尚书。天启初，谥文定。以弘万历二十六”
年进士。由庶吉士累官礼部尚书。天启三年谢病归。
魏忠贤乱政，落其职。崇祯初，起故官，协理詹事府，卒
官。明世卫所世职，用儒业显者，讷父子而已。